Diari Oficial de la Generalitat Valenciana


Sumari del DOGV 8562, del 04-06-2019 (2019/5557)

RESOLUCIÓ de 24 de maig de 2019, del Servei Territorial de Transports d'Alacant, per la qual s'autoritza la càrrega de viatgers fora del seu àmbit funcional als taxis d'Orihuela i Torrevieja, en règim de reciprocitat, per al període entre el 16 de juny i 15 de setembre de 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/5557


Data del document
:   24-05-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 24 de maig de 2019, del Servei Territorial de Transports d'Alacant, per la qual s'autoritza la càrrega de viatgers fora del seu àmbit funcional als taxis d'Orihuela i Torrevieja, en règim de reciprocitat, per al període entre el 16 de juny i 15 de setembre de 2019.  
 [2019/5557]  
Els serveis interurbans de taxi es realitzen, generalment, amb origen en el municipi o àrea de prestació conjunta on tinguen atorgada l'autorització, d'acord amb la normativa estatal d'aplicació, a la qual es remet article 21-2 de la Llei 13/2017, de 8 de novembre, del taxi de la Comunitat Valenciana. No obstant això, en cas de situacions temporals en la qual s'espere afluència, la Conselleria podrà autoritzar que hi operen els taxis amb residència en altres àmbits limítrofs o pròxims.  
  
En determinades parades de taxi dels limítrofs municipis d'Orihuela, zona de la costa i de Torrevieja s'ha observat que durant la temporada d'estiu es produeixen deficiències en el servei del taxi, provocades per problemes d'accessibilitat que ocasionen retencions en la circulació de les carreteres de la zona, especialment en l'N-332 i que fa que els usuaris no puguen ser atesos amb la immediatesa que s'espera d'un servei de taxi.  
Es tracta d'una situació temporal que se centra en determinada època d'afluència excepcional de viatgers i ocasionada per un problema de capacitat de les infraestructures que s'està plantejant resoldre, la qual cosa fa necessari proveir solucions urgents, encara que transitòries.  
Hi ha precedents de l'any anterior el resultat dels quals va ser satisfactori per a atendre la demanda de viatgers.  
A la vista de la proposta de les associacions de taxistes d'Orihuela i Torrevieja, i dels acords referents als ajuntaments d'Orihuela i Torrevieja,  
De conformitat amb el punt 3 de l'article 21 de la Llei 13/2017, de 8 de novembre, del taxi de la Comunitat Valenciana, i amb l'autorització expressa dels ajuntaments d'Orihuela i Torrevieja que permeten la realització de transport dins dels seus termes municipals a taxistes d'un altre municipi, en l'exercici de les competències delegades mitjançant Resolució del director general d'Obres Públiques, Transports i Mobilitat, de 8 de maig de 2017, publicada en el DOGV de 31.05.2017, resolc:  
  
  
Primer  
Autoritzar que els vehicles turisme amb autorització de transport VT sobre la base de llicència de taxi d'Orihuela puguen realitzar servei amb origen en les parades següents situades al municipi de Torrevieja:  
Paseo de la Libertad  
Polígono Industrial  
Terminal de Autobuses  
Hospital Público  
  
Segon  
Autoritzar que els vehicles turisme amb autorització de transport VT sobre la base de llicència de taxi de Torrevieja puguen realitzar servei amb origen en les parades següents situades en el municipi d'Orihuela:  
Playa Flamenca  
La Zenia Boulevard  
Cabo Roig  
Villa Martín  
  
Tercer  
En tot cas s'aplicarà la tarifa interurbana, en la totalitat del trajecte, per als serveis autoritzats per la present resolució.  
  
Quart  
La situació excepcional autoritzada amb la present resolució tindrà limitada la seua validesa al període comprés entre el 16 de juny i el 15 de setembre de 2019.  
  
Contra la present resolució, que no esgota la via administrativa, es podrà interposar recurs d'alçada davant el secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
Alacant, 24 de maig de 2019.- El cap del Servei de Transports d'Alacant: Alberto Alonso Vidales.